ได้มีเพศสัมพันธ์แบบไม่ได้ป้องกันหลั่งนอกผ่านมาอีกวันกินยาคุมฉุกเฉินแบบ2เม็ดพร้อมกันพอถึงวันที่ควรมีประจำเดือนมันเลื่อนไป2วันแล้วมีเลือดออกน้อยกว่าประจำเดือนปกติแล้วมาแค่2วันมีโอกาสท้องไหมค่ะ
สวัสดีค่ะ ยาคุมกำเนิดแบบฉุกเฉินนั้นเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนไปได้หลังการใช้ยาจึงอาจมีเลือดออกผิดปกติ บอกได้ยากว่าเป็นจากยาหรือรอบเดือนปกติ อาจจะต้องดูว่าเป็นเลือดที่มาตามรอบเดือนหรือเปล่า และยืนยันการตั้งครรภ์ร่วมไปด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ